DSOG’s ekstraordinære generalforsamling d. 19.november 2021

Dagsorden:

1. Valg af dirigent, referent og stemmetællere  
     
   Kresten Rubeck vælges som dirigent med akklamation.  
   Tine Greve er referent.  
   Stemmetæller: Fjóla Jónsdóttir

Dirigenten konstaterer at generalforsamlingen er rettidigt indkaldt, og at den er beslutningsdygtig.

1. Formand og næstformand orienterer

Annemette Lykkebo og Lise Lotte Torvin Andersen orienterer om at de påtænker at genopstille som henholdsvis formand og næstformand ved generalforsamlingen i 2022. Der er kutyme for at formanden og næstformanden sidder en periode på 2 år og derefter træder af hhv opstiller som formand i foreningen. I denne periode har formand og næstformand kun siddet i 1.5 år grundet udskudt generalforsamling i 2020 pgra COVID. De påtænker ligeledes af træde af som formand og næstformand i 2023, hvor Lise Lotte Torvin Andersen planlægger at stille op som formand.

1. Forslag til sagsbehandling fra bestyrelsen: (vedtaget Generalforsamlingen 16.april 2021, men genfremsat da 1/3 af DSOGs medlemmer ikke var tilstede 16.april 2021)

Vedtægtsændring: til paragraf 5 tilføjes *Selskabet kan tegnes økonomisk af kassereren og formanden.*:  
 § 5. Selskabets øverste myndighed er generalforsamlingen. Bestyrelsen repræsenterer selskabet udadtil og leder dets virksomhed. *Selskabet kan tegnes økonomisk af kassereren og formanden.*

Begrundelse: Når DSOGs bestyrelse eller en styregruppe får ny formand eller kasserer tager det flere måneder at give dem kort og adgang til konti, fordi alle i bestyrelsen skal ind med NEM ID, billeder af pas etc og skrive under på at den nye formand/kasserer kan få adgang til konti.Ingen i salen begærer skriftlig afstemning.

Ellen Løkkegaard spørger om forslaget fratager resten af bestyrelsen økonomisk ansvar. Det gør det ikke. Bestyrelsen leder fortsat DSOGs virksomhed og formanden og kassereren har fortsat adgang til foreningens konti. Forskellen består alene i at når der skiftes formand/kasserer kan disse få adgang til konti uden hele bestyrelsen skal indsende kopi af pas etc til banken.

Forslaget vedtages enstemmigt ved håndsoprækning.